[{"text_idx": "#000001", "text": "Supersur eta AP-68 arteko lotura apirilaren 5ean jarriko da martxan"}, {"text_idx": "#000003", "text": "Apirilaren 1etik aurrera, free flowa martxan jarri aurretik, Hegoaldeko Saihesbidean sartzeko bideek ez dute tiketik jaulkiko eta identifikazio-prozesua matrikularen irakurketarekin egingo da."}, {"text_idx": "#000004", "text": "Apirilaren 5ean Bizkaiak kapazitate handiko beste bide bat izango du, hobeto konektatuta dagoena eta seguruagoa eta arinagoa dena, Hegoaldeko Saihesbidearen (Supersur) bigarren fasea martxan jartzeari esker. Tarte horrek egungo azpiegitura eta AP-68aren konexioa lotzen ditu Venta Altan."}, {"text_idx": "#000005", "text": "Bigarren fasean 4 egitura handi eta konplexu daude eta guztira 4,7 kilometroko luzera du. Tarte honek Arnotegiko eta Seberetxeko tunelak zeharkatzen ditu eta AP-68aren eta Bolintxu haranaren gainetik doazen zubibideak ditu. Lanak 2019ko urtarrilean hasi ziren eta 210 milioi euroko inbertsioa egin da."}, {"text_idx": "#000006", "text": "Bizkaiko lehiakortasunaren ikuspegitik estrategikoa den azpiegitura baten aurrean gaude. 4,7 km-ko tartea gehitzen diogu Supersur azpiegiturari: guztira 19 kilometroko autobidea, Santurtzitik Venta Altako AP-68 autobideko loturaraino, lurraldeko azpiegitura eta ekoizpen-zentro handienetako batzuk lotuz. Hegoaldeko Saihesbidea martxan jartzeak Bizkaiko saihesbide nagusitik gertuago uzten gaitu, hau da, Supersur osoari eta itsasadarraren azpiko tunelari amaiera emango diona, baieztatu du Imanol Pradalesek, Azpiegituretarako eta Lurralde Garapenerako diputatuak."}, {"text_idx": "#000007", "text": "Langarik gabeko Free Flow bidesaria"}, {"text_idx": "#000008", "text": "Supersurrek duen berrikuntza nagusietako bat Bizkaiko lehen free-flow bidesaria da. Langarik gabeko kobrantza-sistema honen bidez ibilgailuak ez du gelditu behar eta ez du martxa moteldu behar, trafikoaren segurtasuna eta arintasuna erraztuz, ohiko kobrantza-sistemarekin alderatuta."}, {"text_idx": "#000009", "text": "Bidesarien portikoak Benta Altan egongo dira, eta Supersurrera irteten diren edo bertara sartzen diren eta AP-68 autobidera doazen edo hortik datozen ibilgailu guztien pasabidea erregistratuko da, baita Supersurreko Trapagarango, Cadaguako eta Larraskituko korridoreetako sarreretan ere."}, {"text_idx": "#000010", "text": "OBE (ordaintzeko gailu telematikoa edo teleordainketa) izanez gero, erabiltzaileak ez du ezer egin behar. Arkuetan dauden kontrolatzeko gailuek OBE gailua detektatuko dute kontrol-puntuetako pasabide bakoitzean eta dagokion zenbatekoa zordunduko dute gailu horren aurka.\nIbilgailuak gailurik ez badauka nahikoa da matrikula ordaintzeko bitarteko batekin lotzea Interbiak-en webgunean, Bidesaria plataforman."}, {"text_idx": "#000043", "text": "Zerbitzariaren sortasuna neurtzen du errendimenduaren monitorizaziorako"}]